Градски штаб за спровођење мера заштите од пожара стрних и других пољопривредних усева на територији града Панчева издаје следеће

С А О П Ш Т Е Њ Е

Имајући у виду период сазревања стрних усева и жетвене радове,као и оцену повећане опасности од настанка пожара,угрожавања неовршених стрних усева и пољопривредних машина,као и значај жетвених радова упућује се упозорење-апел свим учесницима жетвених радова на предузимању превентивних мера да до пожара не дође.

У периоду сазревања и за време жетве забрањено је паљење и употреба отворене ватре у близини усева.

Жетва и транспорт стрних усева и сламе може се обављати технички исправним пољопривредним машинама и транспортним средствима,уз услов да су снабдевени одговарајућим хватачима,разбијачима и пригушивачима варница. Комбајни којим се обавља жетва морају бити снабдевени исправним апаратом за гашење пожара,ашовом и лопатом.

При обављању жетве и превоза стрних усева и камарисања сламе забрањено је пушење и коришћење средстава са отвореним пламеном.Изузетно је дозвољено на местима која су означена и удаљена најмање 30м од места рада,и снабдевена посудом која је напуњена водом за гашење опушака.

 ГРАДСКИ ШТАБ